
DR.31.5.2004 47 

 

  

Timbalan Yang di-Pertua [Datuk Dr. Yusof bin Yacob]: Ada dua yang 
bangun, Yang Berhormat. 

Dato' Haji Noh bin Haji Omar:  ….dan membandingkan kos rawatannya…. 
nanti sekejap, Yang Berhormat ya.… [Meminta Yang Berhormat bagi Sri Gading 
menunggu sebentar] …Dengan Pusat Pemulihan Serenti. Fasal dadah ya?  Pemulihan 
kah atau pencegahan? 

Datuk Haji Mohamed bin Haji Aziz:  .…[Menjawab dengan isyarat tangan] 

Terima kasih Tuan Yang di-Pertua, terima kasih Timbalan Menteri.  Kerajaan 
memang bersungguh-sungguh hendak menghapuskan penagihan dadah di negara ini.  
Sudah lebih 20 tahunlah saya rasa tetapi walau bagaimana bersungguh-sungguhnya 
kerajaan berusaha, nampaknya bilangan penghisap dadah, penagih dadah semakin 
hari semakin meningkat.  Kes berulang begitu juga.  Apakah tidak ada hasrat kerajaan, 
saya mencadangkan, agar penagih-penagih tegar ini dihantar sahaja ke pulau, hantar 
ke pulau.  

Tahu kah Yang Berhormat Timbalan Menteri bahawa kerajaan sedang 
dipermainkan oleh penagih dadah. Penagih dadah menipu kerajaan. Pada mereka 
pergi ke pusat serenti ini macam pergi berehat, pergi ke jel ini macam tempat berehat, 
tempat bercuti kerana bagi mereka, mereka dapat makan, kesihatan dilayan dan 
sebagainya.  Dadah pun sampai, di pusat serenti pun dadah sampai. Apa salah 
agaknya kalau diambil satu tindakan yang tegas, pilih satu pulau yang besar, hantar 
mereka ini ke pulau, buat projek pertanian, bela ayam, biar mereka berdikari. Jadi, 
mereka ini dapat dikawal terus supaya tidak menarik penagih-penagih baru.   

Yang menjadi masalah penagih ini wujud dalam masyarakat kita. Ini yang 
menyebabkan timbul masalah jenayah dan sebagainya. Kita sayang dia tetapi 
masyarakat teraniaya oleh sebab kita sayang dia, dan mereka inilah juga yang menarik 
penagih-penagih yang baru. Mereka yang merekrut budak-budak yang mentah, yang 
baik-baik untuk menjadi penagih dadah semacam mereka.  Jadi, apa salahnya kerajaan 
buat. Sudah lama kita cadangkan supaya mereka ini dihantar ke pulau, biarlah kita 
rawat orang-orang yang baru sahaja .. 

Timbalan Yang di-Pertua [Datuk Dr. Yusof bin Yacob]:  Cukup Yang 
Berhormat. 

Datuk Haji Mohamed bin Haji Aziz:  Jadi apa pandangan Yang Berhormat.  
Saya pun tahu Yang Berhormat Timbalan Menteri pun kecewa dengan penagihan 
dadah ini. 

Dato' Haji Noh bin Haji Omar:  Terima kasih Yang Berhormat.  Kita sedia 
maklum bahawa mengenai kewajaran penagihan dadah ini adalah dinamakan sebagai 
manusia yang sakit dan perlu dipulihkan.  Jadi, kita telah pun membuat beberapa usaha 
di dalam proses pemulihan, dan cadangan-cadangan Yang Berhormat itu kita akan 
ambil kira.  Ingin saya nyatakan bahawa kita akan mengkaji semula cara, sistem yang 
dibuat oleh pusat serenti bagi menentukan sama ada ia berkesan ataupun tidak…. 

Tuan Salahuddin bin Ayub:  [Bangun] 

Dato' Haji Noh bin Haji Omar:  Bagi saya habis dahulu. Daripada 
perangkaan yang ditunjuk, memang hampir 70 peratus penagih dadah tersebut kembali 
semula menagih dan sebab itu kita akan membuat kajian tentang cara, metode ataupun 
modul yang mana yang patut kita ikuti.  Kita akan melihat ada beberapa NGO, ada 26 
NGOs yang membuat pendekatan secara Islam, secara sukarela dan ini juga kita akan 
kaji, NGO mana yang lebih berkesan cara mereka untuk memulihkan bekas-bekas 
penagih dadah ini.   

Begitu juga kalau kita ingat, pada 2002 dulu kita telah meminda lagi undang-
undang dadah ini, di mana di bawah pindaan itu, mana-mana penagih dadah yang 
mengulangi penagihan kali kedua, mereka akan ditahan di penjara, tidak lagi dihantar 
ke pusat serenti tetapi sebaliknya mereka akan ditahan di penjara dan boleh dihukum 
sehingga tujuh tahun penjara.  Dari segi undang-undang kita sudah buat.   

Walau bagaimana pun, ingin saya tegaskan juga bahawa dalam isu dadah ini walaupun 
banyak diperkatakan namun demikian kita lihat usaha-usaha yang dibuat oleh pihak 
penguatkuasaan di negara kita begitu banyak.  Sebagai contoh, kita lihat jumlah 
rampasan dadah mengikut jenis, heroin sahaja pada tahun 2003.…, saya hendak baca, 



Timbalan Yang di-Pertua [Datuk Dr. Yusof bin Yacob]: Ada dua yang bangun, Yang Berhormat. Dato' Haji Noh bin Haji Omar: ....dan membandingkan kos rawatannya.... nanti sekejap, Yang Berhormat ya.... [Meminta Yang Berhormat bagi Sri Gading menunggu sebentar] ...Dengan Pusat Pemulihan Serenti. Fasal dadah ya? Pemulihan kah atau pencegahan?. Datuk Haji Mohamed bin Haji Aziz: ....[Menjawab dengan isyarat tangan]. Terima kasih Tuan Yang di-Pertua, terima kasih Timbalan Menteri. Kerajaan memang bersungguh-sungguh hendak menghapuskan penagihan dadah di negara ini. Sudah lebih 20 tahunlah saya rasa tetapi walau bagaimana bersungguh-sungguhnya kerajaan berusaha, nampaknya bilangan penghisap dadah, penagih dadah semakin hari semakin meningkat. Kes berulang begitu juga. Apakah tidak ada hasrat kerajaan, saya mencadangkan, agar penagih-penagih tegar ini dihantar sahaja ke pulau, hantar ke pulau. Tahu kah Yang Berhormat Timbalan Menteri bahawa kerajaan sedang dipermainkan oleh penagih dadah. Penagih dadah menipu kerajaan. Pada mereka pergi ke pusat serenti ini macam pergi berehat, pergi ke jel ini macam tempat berehat, tempat bercuti kerana bagi mereka, mereka dapat makan, kesihatan dilayan dan sebagainya. Dadah pun sampai, di pusat serenti pun dadah sampai. Apa salah agaknya kalau diambil satu tindakan yang tegas, pilih satu pulau yang besar, hantar mereka ini ke pulau, buat projek pertanian, bela ayam, biar mereka berdikari. Jadi, mereka ini dapat dikawal terus supaya tidak menarik penagih-penagih baru. Yang menjadi masalah penagih ini wujud dalam masyarakat kita. Ini yang menyebabkan timbul masalah jenayah dan sebagainya. Kita sayang dia tetapi masyarakat teraniaya oleh sebab kita sayang dia, dan mereka inilah juga yang menarik penagih-penagih yang baru. Mereka yang merekrut budak-budak yang mentah, yang baik-baik untuk menjadi penagih dadah semacam mereka. Jadi, apa salahnya kerajaan buat. Sudah lama kita cadangkan supaya mereka ini dihantar ke pulau, biarlah kita rawat orang-orang yang baru sahaja .. Timbalan Yang di-Pertua [Datuk Dr. Yusof bin Yacob]: Cukup Yang Berhormat. Datuk Haji Mohamed bin Haji Aziz: Jadi apa pandangan Yang Berhormat. Saya pun tahu Yang Berhormat Timbalan Menteri pun kecewa dengan penagihan dadah ini. Dato' Haji Noh bin Haji Omar: Terima kasih Yang Berhormat. Kita sedia maklum bahawa mengenai kewajaran penagihan dadah ini adalah dinamakan sebagai manusia yang sakit dan perlu dipulihkan. Jadi, kita telah pun membuat beberapa usaha di dalam proses pemulihan, dan cadangan-cadangan Yang Berhormat itu kita akan ambil kira. Ingin saya nyatakan bahawa kita akan mengkaji semula cara, sistem yang dibuat oleh pusat serenti bagi menentukan sama ada ia berkesan ataupun tidak.... Tuan Salahuddin bin Ayub: [Bangun]. Dato' Haji Noh bin Haji Omar: Bagi saya habis dahulu. Daripada perangkaan yang ditunjuk, memang hampir 70 peratus penagih dadah tersebut kembali semula menagih dan sebab itu kita akan membuat kajian tentang cara, metode ataupun modul yang mana yang patut kita ikuti. Kita akan melihat ada beberapa NGO, ada 26 NGOs yang membuat pendekatan secara Islam, secara sukarela dan ini juga kita akan kaji, NGO mana yang lebih berkesan cara mereka untuk memulihkan bekas-bekas penagih dadah ini. Begitu juga kalau kita ingat, pada 2002 dulu kita telah meminda lagi undang- undang dadah ini, di mana di bawah pindaan itu, mana-mana penagih dadah yang mengulangi penagihan kali kedua, mereka akan ditahan di penjara, tidak lagi dihantar ke pusat serenti tetapi sebaliknya mereka akan ditahan di penjara dan boleh dihukum sehingga tujuh tahun penjara. Dari segi undang-undang kita sudah buat. Walau bagaimana pun, ingin saya tegaskan juga bahawa dalam isu dadah ini walaupun banyak diperkatakan namun demikian kita lihat usaha-usaha yang dibuat oleh pihak penguatkuasaan di negara kita begitu banyak. Sebagai contoh, kita lihat jumlah rampasan dadah mengikut jenis, heroin sahaja pada tahun 2003...., saya hendak baca,